Viborger Samler, 1848-02-04
Fra det Lombardiske venetianske Kongerige melder Allg. Zeit. at fra 1ste Febr. skal hele den østerrigsk italienske Hær, med Undtagelse af Linieregimenternes tredie Bataillon, stilles paa halv Krigsfod. Foruden de allerede stedfundne Troppeforøgelser ventes endnu nye Forstærkninger. Jnden en Maaneds Forløb vil Lombardiet have erholdt et meget krigerisk Udseende. En stor Munitionstransport er over Verona ankommen til Staden Mailland. De nyeste Meddelelser fra Neapel af 18de Jan. vise, at Opstanden paa Sicilien har antaget en høist truende Characteer, da den neapolitanske Regjering, tvunget af den bydende Nødvendighed, omsider har maattet betræde Reformernes Vei, som den hidtil, til Trods for de meest talende Grunde, ikke har villet slaae ind paa. Den officielle har bekjendtgjør i to Supplementer 4 Decreter fra Kongen af Neapel. Det første af disse Decreter udvider den i Aaret 1824 indsatte Consultas Competence, idet Consultaen auctoriseres: 1) til at afgive sit Skjøn om alle Love og Anordninger; 2) til at prøve og afgive Erklæring om Landets Finantsanliggender; 3) til at tages paa Raad i alle Anliggender, der angaae Handelstractater og Toldspørgsmaal; og 4) til at afgive Erklæringer om Petitioner fra Provindsial-Con seils. - Tillige indrømmes Communerne i Neapel og Sicilien Administrationen af Communens Eiendomme og Formue, dog under Regjeringens Opsigt, og GeneralConsultan skal fremlægge et Lovudkast om Valget af Communalraader paa Basis af fuldkommen Valgfrihed. Det andet Decret erkjender Neapels og Siciliens Uafhængighed, betræffende Justitsvæsenet, og lover Adskillelse af begge Landdeles Civiladministration, saaledes nemlig: at paa Sicilien skulle kun Sicilianere og i Neapel kun Neapolitanere fungere i Administrationen, – en Forandring, som skal være bragt istand inden 4 Maaneder efter Decretets Udstedelse. Det tredie Decret bestemmer Udnævnelsen af overordentlige Raadgivere (consultori), bestaaende af Cheferne for Administrationen i Neapel, naar Kongen opholder sig sammesteds og af Cheferne for Administrationen i Palermo, naar Kongen residerer der eller andre Steder hiinsides Faro. Endelig udnævner det fjerde Decret Grev d'Aquila, Kongens Broder, til Generallieutenant over Sicilien, og til hans Medhjælper Prindsen af Campofranco; til Ministre for Sicilien udnævntes Hertugen af Montalto, Dr. Giuseppe Buongjardino og Dr. Giovanni Cassisi. Et femte, den 19de Jan. dateret, Decret indrømmer desuden Pressefrihed omtrent i det Omfang, hvori den i den sidste Tid bestaaer i Kongeriget Sardinien, Storhertugdommet Toscana og Kirkestaten. Alle disse Decreter ere contrasignerede af Marquis af Pietracatella, Repræsentant for de moderate liberale Anskuelser. Efterretningerne fra Neapel, melde de romerske Journaler, ere iøvrigt af den Beskaffenhed, at man ikke ubetinget tør fæste Tiltro til dem. Saaledes meldes, at Jnsurgenterne havde hemmelige Vaabendepotter, som indeholdt 10,000 Geværer; at flere Forter skulle være stormede; at Fangerne vare satte paa fri Fod i Palermo alene 8000 Fanger (!). Ogsaa i Foggia raser Jnsurrectionen. Det er ikke at antage, at Kongen af Neapel er istand til at gjennemfegte denne Kamp. Endog erfarne Statsmænd tale om en østerrigsk Intervention; men der opkastes nu det Spørgsmaal, om Adm. Parker vil lade østerrigske Tropper passere Havet? Lord Minto skal for dette Tilfælde ikke forudsee nogen særdeles Vanskelighed. Man vil derimod vide med Bestemthed, at Pius den 14de har erklæret, at han ikke vil meddele nogen fremmed Magt Tilladelse til Gjennemmarsch.